Dimitrios Gounaris

Dimitrios Gounaris (; Patras, 1867ko urtarrilaren 5a – Atenas, 1922ko azaroaren 28a) greziar politikaria izan zen. Greziako lehen ministroa izan zen 1915eko otsailetik abuztura eta 1921etik 1922ra.

Zuzenbidea ikasi zuen Atenasko Unibertsitatean, eta Alemanian, Frantzian eta Ingalaterran jarraitu zituen ikasketak. 1902an diputatu hautatu zuten eta 1908an Finantza ministro izendatu zuten. Bere ideologia kontserbadoreak Eleuterios Venizelosen aurkari nagusi bihurtu zuen.

1915ean lehen ministro izendatu zuten Venizelosek dimisioa eman ondoren. Lehen Mundu Gerran neutraltasunaren alde egindako politikagatik, Gounaris Korsikara erbesteratua izan zen 1917an Venizelos boterera itzuli ondoren. 1918an Sardiniara ihes egin zuen eta 1920an Greziara itzuli eta azaroko hauteskundeetan oposizioko buru bezala parte hartu ahal izan zuen.

Turkiaren aurkako gerran egin ziren hauteskundeak. Gounaris 1921eko martxoan bihurtu zen lehen ministro, eta hilabete horretan gertatu zen Greziak gerran izan zuen lehen porrota. Uztailean greziarren eraso baten ondoren, irailean beste porrot bat izan zen eta greziar armadaren erretiratzea hasi zen. Gounarisek 1922ko maiatzean dimititu zuen eta Petros Protopapadakisen gobernuan Justizia ministro izendatu zuten.

1922ko abuztuko greziar porrot tamalgarriaren ondoren, armadak estatu-kolpea eman zuen irailean, Nikolaos Plastiras koronelak eta Venizelosen aldeko beste batzuek zuzenduta.

Gounaris eta beste politikari batzuk Seien Epaiketan epaitu zituzten, traizioa egotzita, heriotzara kondenatuta eta exekutatuta.

Kategoria:Greziako abokatuak
Kategoria:Greziako lehen ministroak
Kategoria:Exekutatutako politikariak